**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22.apríla 2016

**Návrh**

**na vyhodnotenie OVS na predaj nehnuteľného majetku – Dielne Stará Ivanská, vedených na LV č. 2863 v k.ú. Trnávka**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda BSK 2. Dôvodová správa

3. Vlastný materiál

4. Prílohy

Zodpovedný:

JUDr. Matúš Šaray

vedúci právneho odd.

Spracovateľ:

JUDr. Matúš Šaray

vedúci právneho odd.

Mgr. Gabriela Korčáková

referent právneho odd.

Bratislava

Apríl 2016

Návrh uznesenia

**UZNESENIE č. ........... / 2016**

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

predaj nehnuteľného majetku vo výlučnom vlastníctve Bratislavského samosprávneho kraja, vedený Okresným úradom Bratislava, katastrálnym odborom na LV č. 2863, na parcele registra „C“, okres Bratislava II, obec BA - m. č. Ružinov, k.ú. Trnávka, a to:

**pozemky a stavba:**

* pozemok, p.č. 16934/6, výmera 1631m2, druh pozemku: zastavané plochy a nádvoria;
* pozemok, p.č. 16934/30, výmera 100m2, druh pozemku: zastavané plochy a nádvoria;
* pozemok, p.č. 16931/8, výmera 1266 m2, druh pozemku: zastavané plochy a nádvoria;
* pozemok, p.č. 16931/23, výmera 566 m2, druh pozemku: ostatné plochy.
* stavba - dielne, súp. č. 5315 na pozemku parc.č. 16934/6.

víťazovi obchodnej verejnej súťaže, spoločnosti

**HANT Development, a.s.**

so sídlom : Stará Ivanská cesta 1/386, 821 04 Bratislava

IČO: 47 800 011

zapísaná v Obchodnom registri Okresného súdu Bratislava I v oddiele Sa, vložka č. 5964/B

**za cenu 359 010,- €** (slovom Tristopäťdesiatdeväťtisícdesať Euro)

s podmienkami:

* kupujúci podpíše kúpnu zmluvu do 60 dní od schválenia tohto uznesenia v Zastupiteľstve Bratislavského samosprávneho kraja s tým, že ak v tejto lehote kupujúci kúpnu zmluvu nepodpíše, uznesenie stráca platnosť,
* kupujúci uhradí kúpnu cenu vo výške **359 010,- €** do 30 dní od zverejnenia kúpnej zmluvy v súlade s § 47a Občianskeho zákonníka

**D ô v o d o v á s p r á v a**

Zastupiteľstvo Bratislavského samosprávneho kraja na svojom zasadnutí dňa 11.06.2010 uznesením č. 34/2010 v časti A  bode 9 rozhodlo o prebytočnosti majetku - dielní na Starej Ivánskej ceste 1/A, Bratislava, vedených na LV č. 2863, parc. č. 16934/30, 16934/6, 16931/8 16931/23, a stavby na parc. č. 16934/6 súp. číslo 5315 v okrese Bratislava II, obec Bratislava – Ružinov,  katastrálnom území Trnávka.

V dňoch 27.07.2010, 10.11.2010 a 04.10.2011 bola opakovane vyhlásená obchodná verejná súťaž na uzavretie Kúpnej zmluvy za účelom predaja uvedených nehnuteľností za najnižšiu ponúknutú cenu podľa znaleckého posudku vo výške 642 075,-€. Do žiadnej z OVS nebola doručená ponuka.

Dňa 22.06.2012 bola vyhlásená obchodná verejná súťaž na uzavretie Kúpnej zmluvy za účelom predaja uvedených nehnuteľností za najnižšiu ponúknutú cenu podľa znaleckého posudku 510 tis. € (slovom: päťstodesať tisíc Euro). Taktiež nebola doručená žiadna ponuka.

Novým znaleckým posudkom č.41/2015 zo dňa 20.08.2015, vypracovaným Dr. Ing. Romanom Chotárom, Hečkova 8, Bratislava bola stanovená všeobecná hodnota predmetných nehnuteľností vo výške 358 tis. € (slovom: tristopäťdesiatosem tisíc Euro). V zmysle znaleckého posudku č.41/2015 zo dňa 20.08.2015 vypracovaného Dr. Ing. Romanom Chotárom, Hečkova 8, Bratislava je budova v zlom technickom stave a vyžaduje si rozsiahlu rekonštrukciu. Na viacerých miestach do budovy zateká zo strechy, vykazuje poruchy izolácií, na viacerých miestach výrazne vlhne murivo, sociálne zariadenia ako spoločné umyvárne, WC sú nefunkčné a po životnosti.

Budova pôvodne slúžila ako dielne SOU stavebného. Stavba bola daná do užívania v roku 1965. Veku stavby zodpovedá jej konštrukčné riešenie a zabudované materiály. Stavba prešla drobnou rekonštrukciou do roku 1995, pričom boli realizované sociálne zariadenia a kancelárie štandardného vyhotovenia. Stavba dielní má jedno nadzemné podlažie. Stavba obsahuje sociálne zariadenia, šatne, chodby. Vykurovanie je riešené z centrálnej kotolne teplovodným ústredným kúrením. Elektroinštalácia je svetelná, motorická. Bleskozvod zhotovený.

Spevnené plochy sú situované na parcele č. 16931/8, parcele č. 16931/23 a slúžia ako chodníky, vjazd do dielní SOU, parkovacie státia. Na parcele č. 16931/23 stojí oceľový prístrešok. Stavby sú napojené na rozvody inžinierskych sietí – vodovod, kanalizáciu, elektrické rozvody, plyn. Lokalita je vhodná na multifunkčný predmet využitia – obchodné,

Bratislavský samosprávny kraj dielne nevyužíva, časť areálu je v prenájme na základe nájomných zmlúv uzatvorených so spoločnosťami:

AUTOSERVIS A.S.M. s.r.o., Stará Ivánska cesta 1/A, 821 02 Bratislava, na dobu neurčitú

AZ KOVO, s.r.o., Galvaniho 14, 821 04 Bratislava, na dobu neurčitú

EURONA, s.r.o., Ružová dolina 17, Bratislava, na dobu určitú, do 31.08.2016.

Zastupiteľstvo Bratislavského samosprávneho kraja na svojom zasadnutí dňa 28.10.2015 uznesením č. 94/2015 v časti A schválilo vyhlásenie obchodnej verejnej súťaže na prebytočný majetok vo výlučnom vlastníctve Bratislavského samosprávneho kraja, vedený Okresným úradom Bratislava, katastrálnym odborom na LV č. 2863, na parcele registra „C“, okres Bratislava II, obec BA - m. č. Ružinov, k.ú. Trnávka, a to:

**pozemky a stavba**

* pozemok, p.č. 16934/6, výmera 1631m2, druh pozemku: zastavané plochy a nádvoria;
* pozemok, p.č. 16934/30, výmera 100m2, druh pozemku: zastavané plochy a nádvoria;
* pozemok, p.č. 16931/8, výmera 1266 m2, druh pozemku: zastavané plochy a nádvoria;
* pozemok, p.č. 16931/23, výmera 566 m2, druh pozemku: ostatné plochy.
* stavba - dielne, súp. č. 5315 na pozemku parc.č. 16934/6.

Záväzným kritériom pre vyhodnotenie ponúk bola cena.

Súčasne zastupiteľstvo uložilo riaditeľovi Úradu Bratislavského samosprávneho kraja zverejniť oznámenie o vyhlásení obchodnej verejnej súťaže na Úradnej tabuli Bratislavského samosprávneho kraja, internetovej stránke Bratislavského samosprávneho kraja a v regionálnej tlači a v spolupráci s Komisiou majetku, investícií a verejného obstarávania predložiť zastupiteľstvu po vykonaní verejnej obchodnej súťaže návrh na predaj nehnuteľného majetku.

Vyšší územný celok zverejní zámer predať svoj majetok a jeho spôsob na svojej úradnej tabuli, na svojej internetovej stránke a v regionálnej tlači. Podmienky obchodnej verejnej súťaže vyšší územný celok uverejní minimálne na 15 dní pred uzávierkou na podávanie návrhov do obchodnej verejnej súťaže; oznámenie v regionálnej tlači musí obsahovať aspoň miesto, kde sú zverejnené podmienky obchodnej verejnej súťaže.

Vyhlásená OVS bola zverejnená na internetovej stránke aj na úradnej tabuli BSK dňa 02.11.2015, dňa 30.11.2015, 2.12.2015 a 4.12.2015 bola zverejnená v denníku SME, 30.11.2015, 2.12.2015 a 4-6.12.2015 v denníku Hospodárske noviny, 30.11.2015 a 4.12.2015 v denníku Plus jeden deň a dňa 1.12.2015 a 04.12.2015 v denníku Nový Čas.

Podľa podmienok vyhlásenej obchodnej verejnej súťaže bolo možné predkladať návrhy na uzavretie kúpnej zmluvy do 31.12.2015 do 12.00 hod..

Do súťaže podali v stanovenej lehote svoje návrhy spoločnosti:

* HANT Development, a.s., Stará Ivánska cesta 1/386, 821 04 Bratislava, IČO: 47800011
* EURONA, s.r.o., Ružová dolina 17, 821 08 Bratislava, IČO: 35884461

Komisia majetku, investícií a verejného obstarávania na svojom zasadnutí dňa 12.01.2016 skonštatovala splnenie formálnych podmienok vyhlásenej obchodnej verejnej súťaže zo strany oboch záujemcov, a uložila Úradu BSK oboznámiť záujemcov so splnením formálnych podmienok a termínom konania elektronickej aukcie, pričom minimálna výška prihodenia počas elektronickej aukcie je 1.000,-€.

* Elektronická aukcia sa uskutočnila dňa 20.01.2016 v čase od 10.00 hod. – 10.15 hod.. najvyššiu ponúknutú cenu dala spoločnosť HANT Development, a.s., Stará Ivánska cesta 1/386, 821 04 Bratislava, IČO: 47800011 vo výške **359 010,- €.**

**Prílohy:**

* Kópia Uznesenia Zastupiteľstva BSK č. 34/2010 zo dňa 11.06.2010
* Kópia Uznesenia Zastupiteľstva BSK č. 94/2015 zo dňa 28.10.2015
* LV 2863
* Zápisnica č. 1/2016 z rokovania Komisie majetku, investícií a VO zo dňa 12.01.2016
* Znalecký posudok č. 41/2015 zo