**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22. apríl 2016

**Návrh**

**na schválenie Partnerskej dohody k projektu „TRANSDANUBE.PEARLS“ spolufinancovaného z prostriedkov Programu INTERREG DANUBE Transnational Programme 2014-2020.**

Materiál predkladá: Materiál obsahuje:

RNDr. Martin Zaťovič1. Návrh uznesenia

podpredseda Bratislavského 2. Dôvodová správa

samosprávneho kraja 3. Príloha – Partnership

Agreement (Partnerská dohoda)

Zodpovedný:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Spracovatelia:

Ing. Michal Beniač

vedúci Oddelenia riadenia projektov

Ing. arch. Joana Holčíková

referent Oddelenia riadenia projektov

Bratislava

Apríl 2016

Návrh uznesenia

**UZNESENIE č. ....... / 2016**

zo dňa 22.04.2016

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

Dohodu o partnerstve k projektu „TRANSDANUBE.PEARLS“ financovaného v rámci Programu INTERREG DANUBE Transnational Programme 2014-2020, Priorita 3 „Lepšie dostupný a energeticky zodpovedný Dunajský región“.

1. **u k l a d á**

riaditeľovi Úradu Bratislavského samosprávneho kraja

zabezpečiť podpis Dohody o partnerstve štatutárnym zástupcom Bratislavského samosprávneho kraja.

T: 28.04.2016

**D ô v o d o v á s p r á v a**

Bratislavský samosprávny kraj má ambíciu uchádzať sa o podporu projektových aktivít pripravovaného projektu **„TRANSDANUBE.PEARLS - Sieť udržateľnej dopravy a mobility v regiónoch pozdĺž Dunaja“** v rámci 1. výzvy Programu INTERREG DANUBE Transnational Programme 2014-2020, Priorita 3 „Lepšie dostupný a energeticky zodpovedný Dunajský región“, Špecifický cieľ 3.1. „Zlepšiť plánovanie, koordináciu a praktické riešenia pre nízko uhlíkovú/-é a bezpečnejšiu/-e dopravnú sieť a služby, šetrnú/-é k životnému prostrediu, v oblasti programu s prispením k vyváženej dostupnosti mestských a vidieckych oblastí“.

**Zastupiteľstvo Bratislavského samosprávneho kraja (ďalej len „BSK“) schválilo dňa 19.02.2016 uznesením č. 14/2016 vstup Bratislavského samosprávneho kraja ako partnera do projektu „TRANSDANUBE.PEARLS“.**

Schvaľovací proces v rámci Programu INTERREG DANUBE Transnational Programme 2014-2020 je dvojkolový. **29.03.2016 bol BSK informovaný vedúcim partnerom projektu o úspešnom postúpení projektu do druhého kola hodnotenia a bol vyzvaný na doplnenie dokumentácie v termíne do uzávierky výzvy. Súčasťou kompletnej dokumentácie je aj uzavretie Partnerskej dohody medzi jednotlivými partnermi projektu a vedúcim partnerom, ktorá je predmetom tohto materiálu.** Na potrebu schválenia Partnerskej dohody samostatným uznesením zastupiteľstva sme upozorňovali už v materiáli predloženom na rokovanie zastupiteľstva BSK dňa 19.02.2016 „Návrh na schválenie vstupu Bratislavského samosprávneho kraja ako partnera do projektu „TRANSDANUBE.PEARLS““. Partnerská dohoda je spracovaná vedúcim partnerom projektu Environment Agency Austria v súlade s legislatívou EU a je odsúhlasená všetkými ostatnými 14 partnermi projektu. Partnerská dohoda bude podpisovaná v origináli, v anglickom jazyku, k dispozícii je úradný preklad dokumentu (v prílohe). **Dohoda upravuje len práva a povinností partnerov v rámci implementácie projektu a jej podpísaním nevzniká žiaden iný finančný výdavok v rámci projektu.**

Cieľom TRANSDANUBE.PEARLS bude príprava siete regiónov spojených udržateľnou dopravou a poskytovaním služieb mobility s ľahko dostupnými informáciami o možnostiach pohybu pozdĺž Dunaja a v okolitých regiónoch. Zlepšenie možností na pohyb pozdĺž Dunaja ekologicky šetrnými dopravnými prostriedkami má za cieľ pôsobiť proti pokračujúcej popularite využívania súkromných automobilov a ich negatívneho dopadu na životné prostredie. Lepšia kombinovateľnosť rôznych druhov dopravy v rámci návrhov v projekte prispeje nielen k rozvoju udržateľnej regionálnej a miestnej mobilite, ale podporí aj samotné prepojenie medzi regiónmi, čo vedie k vyváženejšej dostupnosti v rámci regiónov Dunaja na celom jeho toku.

**Celková výška rozpočtu všetkých spolufinancujúcich partnerov na 2,5 ročnú dĺžku trvania projektu (30 mesiacov) činí 3.192.038,- €, z čoho rozpočet Bratislavského samosprávneho kraja je plánovaný vo výške 241.850,- €, pri povinnom spolufinancovaní z vlastných zdrojov vo výške 15% t.j. 36.237,00 €.**

**Projektový list**

### Projekt „TRANSDANUBE.PEARLS“ - Sieť udržateľnej dopravy a mobility v regiónoch pozdĺž Dunaja

Operačný program:Programu INTERREG DANUBE Transnational Programme 2014-2020

**Priorita 3:** „Lepšie dostupný a energeticky zodpovedný Dunajský región“

**ŠC 3.1.:** „Zlepšiť plánovanie, koordináciu a praktické riešenia pre nízko uhlíkovú/-é a bezpečnejšiu/-e dopravnú sieť a služby, šetrnú/-é k životnému prostrediu, v oblasti programu s prispením k vyváženej dostupnosti mestských a vidieckych oblastí“

#### Ciele projektu:

#### 1.Rozvoj mobility v podunajskom makroregióne, ktorý poskytuje sociálne spravodlivú, ekonomicky životaschopnú, ekologicky šetrnú a zdraviu prospešnú mobilitu pre cestovný ruch občanov a návštevníkov regiónu. Rozvoj služieb multimodálných a efektívne dopravných systémov mobility, ktoré sú šetrné voči životnému prostrediu, sú nízkouhlíkové, nízkoemisné a sú zárukou trvalo udržateľného rozvoja cestovného ruchu.

#### 2.Vytvorenie siete podunajských regiónov zameraných na udržateľnú mobilitu slúžiacej na rozvoj služieb mobility pre turistov a obyvateľov s ľahko prístupnými údajmi o službách súvisiacich s mobilitou koncovému užívateľovi.

#### 3.Poskytovanie integrovaných služieb udržateľnej mobility na nadnárodnej, regionálnej a miestnej úrovni s prepojením na existujúce regionálne a miestne služby.

#### Prínos projektu pre BSK:

#### Vstup a vytvorenie siete regiónov spojených udržateľnou dopravou a rozšírenie služieb mobility s ľahko dostupnými informáciami o možnostiach pohybu pozdĺž Dunaja a v okolitých regiónoch (TRANSDANUBE PEARLS). Zlepšenie možností na pohyb pozdĺž Dunaja ekologicky šetrnými dopravnými prostriedkami má za cieľ pôsobiť proti pokračujúcej popularite využívania súkromných automobilov a ich negatívneho dopadu na životné prostredie. Lepšia kombinovateľnosť rôznych druhov dopravy v rámci návrhov v projekte prispeje nielen k rozvoju udržateľnej regionálnej a miestnej mobilite, ale podporí aj samotné prepojenie medzi regiónmi, čo vedie k vyváženejšej dostupnosti v rámci regiónov Dunaja na celom jeho toku.

Rozpočet projektu:3.192.038,- EUR

Rozpočet BSK:241.850,- EUR

Spolufinancovanie z rozpočtu BSK:15% t.j. 36.237,00 EUR

Zdroj podpory:Európsky fond regionálneho rozvoja (ERDF), Program INTERREG DANUBE 2014-2020

**Realizácia projektu:** 30 mesiacov od schválenia, predpokladaný začiatok 02/2017

**Zodpovedný za prípravu projektu:**

Odbor stratégie, územného rozvoja a riadenia projektov

#### Súlad so strategickými dokumentmi BSK:

* Program hospodárskeho a sociálneho rozvoja Bratislavského samosprávneho kraja na roky 2014-2020:

OP 4.Podpora prechodu na nízko uhlíkové hospodárstvo vo všetkých sektoroch;

OP 6.Ochrana ŽP a presadzovanie udržateľného využívania zdrojov;

OP 7. Podpora udržateľnej dopravy a odstraňovania prekážok v kľúčových sieťových infraštruktúrach;

* Koncepcia územného rozvoja cyklotrás Bratislavského samosprávneho kraja vo vzťahu k Integrovanému dopravnému systému;
* Strategický plán rozvoja a údržby ciest BSK 2014-2020 - Cestný regionálny master plán.

**Najdôležitejšie aktivity BSK v projekte:**

* Založenie siete TRANSDANUBE.PEARLS;
* Príprava Danube Sustainable Travel Book (Sprievodca udržateľnej dopravy na Dunaji);
* Rozpracovanie zámeru Blue Triangel;
* Vývoj motivačného nástroja pre mestá a obce;
* Organizovanie podujatí na zvyšovanie povedomia o udržateľnej doprave;
* Regionálne aktivity na podporu rozšírenia služieb mobility – 3 štúdie;
* Pilotné aktivity na realizáciu Mobility centra.