**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22. apríla 2016

**Návrh**

**riešenia prepravy držiteľov preukazov ŤZP/ŤZP-S v Integrovanom dopravnom systéme v Bratislavskom kraji v zónach 100+101**

Materiál predkladá: Materiál obsahuje:

Ing. Martin Berta, v.r. 1. Návrh uznesenia

podpredseda BSK 2. Dôvodová správa

Zodpovedný:

Ing. Marian Rovenský, v.r.

zástupca riaditeľa Úradu BSK

Spracovatelia:

Ing. Zuzana Horčíková, v.r.

generálna riaditeľka

Bratislavská integrovaná doprava, a.s.

Bratislava

apríl 2016

Návrh uznesenia

**UZNESENIE č. ........... / 2016**

zo dňa 22. 04. 2016

Zastupiteľstvo Bratislavského samosprávneho kraja po prerokovaní materiálu

**A. schvaľuje**

**A1**. pre držiteľov preukazov ŤZP/ŤZP-S, držiteľov Diamantovej plakety prof. MUDr. Janského a držiteľov preukazov účastníkov protikomunistického odboja a politických väzňov a ich príbuzných v prvom rade (manžel, manželka, brat, sestra, deti narodené pred 17. 11. 1989) v Integrovanom dopravnom systéme v Bratislavskom kraji v zónach 100+101od 1.5.2016 zvýšenie dodatočnej extra zľavy na 100% z ceny predplatného cestovného lístka pre občanov s trvalým pobytom v okresoch Malacky, Pezinok a Senec.

**A2**. vrátenie zaplatenej ceny predplatného cestovného lístka cestujúcimi zo skupín uvedených v bode A1 pri kúpe predplatného lístka v Integrovanom dopravnom systéme v Bratislavskom kraji pre zóny 100+101 s dodatočnou zľavou 90 %, najneskôr do 31.08.2016.

**B. žiada**

predsedu Bratislavského samosprávneho kraja

**B1**. podpísať Dodatok č. 2 k Cenníku č. 1/2015, ktorým sa v IDS BK stanovujú ceny cestovných lístkov.

**D ô v o d o v á s p r á v a**

V roku 2015 bolo Zastupiteľstvom BSK schválené uznesenie číslo 78/2015, ktorým sa BSK pripojil k sociálnej politike Hlavného mesta SR Bratislavy vo veci uplatňovania zliav vo verejnej doprave. Týmto rozhodnutím bolo pre určené skupiny obyvateľov s trvalým pobytom v okresoch Malacky, Pezinok a Senec umožnené cestovať v Integrovanom dopravnom systéme v Bratislavskom kraji (IDS BK) v tarifných zónach 100+101 pri kúpe predplatného cestovného lístka (PCL) s extra zľavou, po ktorej bola cena takéhoto predplatného lístka vo výške 10 % jeho základnej ceny. Zľava poskytovaná cestujúcemu je predajcovi PCL (predajcami sú t. č. len Dopravný podnik Bratislava – DPB a Slovak Lines – SL) refundovaná z rozpočtu BSK. Dopad uvedeného opatrenia na rozpočet BSK bol vyčíslený na 240 000 € / rok.

Ako však preukázala skutočnosť za prvé 4 mesiace, nenaplnili sa predpoklady o odhadovanom počte záujemcov a refundovaná čiastka bola v skutočnosti výrazne nižšia.

|  |  |  |
| --- | --- | --- |
| obdobie | DPB | SL |
| november 2015 | 1.987,46 € | 3.811,80 € |
| december 2015 | 16.495,86 € | 10.097,46 € |
| január 2016 | 11.739,32 € | 7.824,82 € |
| február 2016 | 2.377,17 € | 1.449,20 € |
| spolu za DPB a SL | 56.583,09 € | |

Najväčšie objemy sú za mesiace december 2015 a január 2016, čo vyplýva zo skutočnosti, že do 31.12.2015 platilo prechodné obdobie v ktorom bolo možné cestovať bezplatne. Výšku sumy zároveň ovplyvňuje skutočnosť, že až 56% predaných PCL bolo s 365-dňovou platnosťou.

Na základe tohto trendu predaja PCL s jednotlivou časovou platnosťou odhadujeme, že za kalendárny rok bude celkové čerpanie vo výške 90.000 €.

Prehľad predpokladaného predaja, skutočného predaja a predpokladaného vývoja do konca roka 2016 je v tabuľke **Súčasný stav**.

V tabuľke **Navrhovaný stav** sú vypočítané hodnoty potrebnej refundácie pri zvýšení zľavy pre navrhované skupiny cestujúcich na 100 % vo variantoch podľa predpokladaného percenta využívania zľavy oprávnenými osobami. To znamená, že v prípade poskytovania PCL zadarmo je vhodné uvažovať len o poskytovaní PCL s platnosťou 365 dní a vtedy môže teoreticky nastať situácia, že aj nikdy necestujúce osoby verejnou dopravou v jednotlivých skupinách schválenej bezplatnej dopravy si vybavia alebo nechajú vybaviť takýto PCL pre prípad, ak by verejnú dopravu niekedy predsa len chceli využiť.

Z toho dôvodu očakávame, že na rozdiel od súčasného cca 10% podielu oprávnených používateľov sa ich podiel zvýši na úroveň do 25 %. Aj napriek tomu ročný dopad očakávame nižší, ako pôvodne odhadovaných 240 000 €. Vo výpočte očakávaného dopadu naviac vychádzame z predpokladu, že všetci darcovia krvi a účastníci protikomunistického odboja a politickí väzni si uplatnia zľavu zo základného cestovného, pričom v skutočnosti veľký podiel z nich má nárok na zľavnené cestovné. Tento podiel však nevieme odhadnúť a preto počítame s predpokladom vyššieho dopadu.

Uplatnenie zvýšenia zľavy pre tieto skupiny cestujúcich bolo dohodnuté s partnermi v IDS BK tak, že táto bude premietnutá do tarifných podmienok formou Dodatku č. 2 k platnému Cenníku IDS BK, ktorým sa v IDS BK stanovili ceny cestovných lístkov. **Zmena tarifných podmienok bola dohodnutá k 1.5.2016 a bude premietnutá v Dodatku č. 2**.

Cestujúcim, ktorí si zakúpili PCL s dodatočnou zľavou 90% bude hodnota zaplateného druhu cestovného lístku vrátená. Ide o vrátenie finančnej hotovosti cestujúcim za zakúpené predplatné cestovné lístky s extra zľavou v čase od 1.11.215 do 30.4.2016. Predpokladáme, že pôjde o čiastku vo výške cca 65.000 € + poštovné a manipulačná náklady spojené s vrátením zaplateného cestovného.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **SÚČASNÝ STAV (90% zľava)** | | | | | | | | | | |
| **skupina** | **druh PCL** | **predpokladaný ročný dopad** | | | **skutočnosť (4 mesiace)** | | | **očakávaný ročný dopad** | | |
| **pri uplatnení osôb** | | **33%** | **pri uplatnení osôb** | | **cca 10%** |
| **počet PCL** | **jednotková refundácia** | **celková refundácia** | **počet PCL** | **jednotková refundácia € / PCL** | **celková refundácia** | **počet PCL** | **jednotková refundácia** | **celková refundácia** |
|
|
| **1. držitelia preukazov ŤZP/ŤZP-S** | 7 dní | 0 | 4,16 | 0,00 | 15 | 4,16 | 62,40 | 45 | 4,16 | 187,20 |
| 30 dní | 0 | 10,76 | 0,00 | 246 | 10,76 | 2 646,96 | 738 | 10,76 | 7 940,88 |
| 90 dní | 0 | 28,92 | 0,00 | 166 | 28,92 | 4 800,72 | 498 | 28,92 | 14 402,16 |
| 365 dní | 1 976 | 105,68 | 208 823,68 | 405 | 105,68 | 42 800,40 | 446 | 105,68 | 47 080,44 |
| **spolu** | **1 976** | **-** | **208 823,68** | **832** | **-** | **50 310,48** | **1 727** | **-** | **69 610,68** |
| **2. darcovia krvi - Kňazovického medaila a diamantová plaketa** | 7 dní | 0 | 9,36 | 0,00 | 0 | 9,36 | 0,00 | 0 | 9,36 | 0,00 |
| 30 dní | 0 | 24,21 | 0,00 | 21 | 24,21 | 496,31 | 62 | 24,21 | 1 488,92 |
| 90 dní | 0 | 65,07 | 0,00 | 10 | 65,07 | 618,17 | 29 | 65,07 | 1 854,50 |
| 365 dní | 44 | 237,78 | 10 462,32 | 17 | 237,78 | 4 042,26 | 20 | 237,78 | 4 850,71 |
| **spolu** | **44** | **-** | **10 462,32** | **47** | **-** | **5 156,73** | **110** | **-** | **8 194,12** |
| **3. účastníci protikomunistického odboja a politickí väzni** | 7 dní | 0 | 9,36 | 0,00 | 0 | 9,36 | 0,00 | 0 | 9,36 | 0,00 |
| 30 dní | 0 | 24,21 | 0,00 | 21 | 24,21 | 496,31 | 62 | 24,21 | 1 488,92 |
| 90 dní | 0 | 65,07 | 0,00 | 10 | 65,07 | 618,17 | 29 | 65,07 | 1 854,50 |
| 365 dní | 81 | 237,78 | 19 260,18 | 17 | 237,78 | 4 042,26 | 20 | 237,78 | 4 850,71 |
| **spolu** | **81** | **-** | **19 260,18** | **47** | **-** | **5 156,73** | **110** | **-** | **8 194,12** |
| **Predpokladaná výška refundácie** |  |  |  | **238 546,18** |  |  |  |  |  |  |
| **Výška refundácie pri zľave 90%** |  |  |  |  |  |  | **60 623,94\*** |  |  |  |
| **Výška refundácie pri zľave 90% za rok** |  |  |  |  |  |  |  |  |  | **85 998,92** |
| **Úspora oproti pôvodným očakávaniam za rok** |  |  |  |  |  |  |  |  |  | **152 547,26** |

\* dopravcovia si uplatnili časť úhrad zo zľavneného cestovného, preto je vypočítaná skutočnosť vyššia ako uplatnená čiastka

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **CIEĽOVÝ STAV** | | | | | | | | |
| **skupina** | **Výpočet refundácie pri výške zľavy 100% a variantnom uplatnení zliav** | **výška zľavy** | | | | | | |
| **100%** | **100%** | **100%** | **100%** | **100%** | **100%** | **100%** |
| **druh PCL** | | | | | | |
| **365 dní** | **365 dní** | **365 dní** | **365 dní** | **365 dní** | **365 dní** | **365 dní** |
| **% uplatnenie zľavy** | | | | | | |
| **var. 1** | **var. 2** | **var. 3** | **var. 4** | **var. 5** | **var. 6** | **var. 7** |
| **100%** | **85%** | **60%** | **55%** | **40%** | **25%** | **10%** |
| **1. držitelia preukazov ŤZP/ŤZP-S** | počet PCL (len 70-) | 6 079 | 5 167 | 3 647 | 3 343 | 2 432 | 1 520 | 608 |
| jednotková refundácia | 132,10 | 132,10 | 132,10 | 132,10 | 132,10 | 132,10 | 132,10 |
| celková refundácia | 803 035,90 | 682 560,70 | 481 768,70 | 441 610,30 | 321 267,20 | 200 792,00 | 80 316,80 |
| **2. darcovia krvi - kňazovického medaila a diamantová plaketa** | počet PCL (aj 62+) | 134 | 114 | 80 | 74 | 54 | 34 | 13 |
| jednotková refundácia | 264,20 | 264,20 | 264,20 | 264,20 | 264,20 | 264,20 | 264,20 |
| celková refundácia | 35 402,80 | 30 118,80 | 21 136,00 | 19 550,80 | 14 266,80 | 8 982,80 | 3 434,60 |
| **3. účastníci protikomunistického odboja a politickí väzni** | počet PCL (aj 62+) | 165 | 141 | 99 | 91 | 66 | 41 | 17 |
| jednotková refundácia | 264,20 | 264,20 | 264,20 | 264,20 | 264,20 | 264,20 | 264,20 |
| celková refundácia | 43 593,00 | 37 252,20 | 26 155,80 | 24 042,20 | 17 437,20 | 10 832,20 | 4 491,40 |
| **Celková výška refundácie pri zľave 100% za rok** | | **882 031,70** | **749 931,70** | **529 060,50** | **485 203,30** | **352 971,20** | **220 607,00** | **88 242,80** |
| **Úspora oproti pôvodným predpokladom za rok** | | **-643 485,52** | **-511 385,52** | **-290 514,32** | **-246 657,12** | **-114 425,02** | **17 939,18** | **150 303,38** |