**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 22. apríla 2016

**Návrh**

**na schválenie kúpy pozemkov k. ú. Dedinka pri Dunaji, v prospech Bratislavského samosprávneho kraja**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

Zodpovední:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

apríl 2016

N á v r h u z n e s e n i a

**UZNESENIE č...... 2016**

zo dňa 22.04.2016

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

kúpu pozemku z dôvodu majetkovoprávneho usporiadania pozemkov dotknutých stavbou „Okružná križovatka III/5037, k. ú. Dedinka pri Dunaji a to:

pozemok, parcelné číslo 175/22 o výmere 396 m2, orná pôda

odčleneného podľa Geometrického plánu č. 29/2015, úradne overeného dňa 28.júla 2015,Okresným Úradom Senec, ktorým bol z parcely reg. „E“ KN č. 179/4 o výmere 4 928 m2, druh pozemku orná pôda, oddelený diel č. 1 o výmere 303 m2 a z parcely reg. „E“ KN č. 179/5 o výmere 5080 m2, druh pozemku orná pôda, oddelený diel č. 2 o výmere 93 m2, obe zapísané na liste vlastníctva č. 960 nachádzajúce sa v katastrálnom území Dedinka pri Dunaji, obec Nová Dedinka, okres Senec v podielovom spoluvlastníctve:

Ing. Jesenská Eva, Mierova 119, 821 05 Bratislava v podiele 1/4

Eva Severini, Mierova 119, 821 05 Bratislava v podiele 1/2

Tomková Jana, Vavilovova 10, Bratislava v podiele 1/4

v prospech kupujúceho Bratislavský samosprávny kraj, Sabinovská 16 Bratislava, za cenu **vo výške 5 940,- €, t. j. 15,-€/m2**

ktoré bude financované z podprogramu 3.3 – Majetok – investície, údržba.

1. **u k l a d á**

riaditeľovi Úradu BSK zabezpečiť administratívno – technické úkony súvisiace so zabezpečením bodu A a zabezpečiť prípravu a podpis kúpnej zmluvy,

s podmienkami:

* predávajúci podpíše kúpnu zmluvu do 30 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote predávajúci nepodpíše kúpnu zmluvu uznesenie stráca platnosť.

**D ô v o d o v á s p r á v a**

Regionálne cesty a.s. Bratislava Čučoriedkova 6, Bratislava ako zhotoviteľ, na základe Zmluvy o výkone správy majetku a o údržbe a rekonštrukcii ciest II. a III. triedy uzatvorenej podľa §6 a nasl. zák.č. 446/2001 Z. z. s primeraným použitím § 3d a §9 zákona č. 135/1961 Zb. o pozemných komunikáciách (cestný zákon) v platnom znení a podľa príslušných ustanovení Obchodného zákonníka v znení Dodatku č. 1/2013, uzatvorenej s Bratislavským samosprávnym krajom ako objednávateľom, zabezpečujú stavbu Okružnej križovatky III/5037 v katastrálnom území Dedinka pri Dunaji.

Za tým účelom Bratislavský samosprávny kraj majetkovoprávne vysporiadava pozemky t..č. neusporiadadané, dotknuté uvedenou stavbou, konkrétne: pozemok, parcelné číslo 175/22 o výmere 396 m2, odčlenený podľa Geometrického plánu č. 29/2015, úradne overeného dňa 28.júla 2015,Okresným Úradom Senec, ktorým bol z parcely „E“ KN č. 179/4 o výmere 4 928 m2, druh pozemku orná pôda, oddelený diel č. 1 o výmere 303 m2 a z parcely „E“ KN č. 179/5 o výmere 5080 m2, druh pozemku orná pôda, oddelený diel č. 2 o výmere 93 m2, vo výlučnom vlastníctve:

Ing. Jesenská Eva, Mierova 119, 821 05 Bratislava v podiele 1/4

Eva Severini, Mierova 119, 821 05 Bratislava v podiele 1/2

Tomková Jana, Vavilovova 10, Bratislava v podiele 1/4

V nadväznosti na uvedené Bratislavský samosprávny kraj požiadal menované vlastníčky o odkúpenie dotknutej novovytvorenej parcely pre účely majetkovoprávneho vysporiadania pozemkov stavby: Okružná križovatka III/5037, k. ú. Dedinka pri Dunaji. Za tým účelom boli vyhotovené znalecké posudky:

č. 13/2016 vyhotovený Dr. Ing. Romanom Chotárom, znalcom z odboru stavebníctva, pozemné stavby, odhad hodnoty nehnuteľností – stanovená všeobecná hodnota predmetnej nehnuteľnosti zaokrúhlene 3 710,- €, t j. 9,37 €/m2,

č. 35/2016 vyhotovený Ing. Otom Pisoňom, znalcom z odboru stavebníctva, pozemné stavby, odhad hodnoty nehnuteľností – stanovená všeobecná hodnota predmetnej nehnuteľnosti zaokrúhlene 3 730,- €, t .j. 9,42/m2.

Menované vlastníčky dotknutých nehnuteľností, v právnom zastúpení, vyjadrili svoj záujem uzatvoriť kúpnu zmluvu, pričom požadujú kúpnu cenu 20,-€/m2. Berú na vedomie tú skutočnosť, že v prípade neuzatvorenia kúpnej zmluvy je na strane BSK možnosť domáhať sa vyvlastnenia predmetného pozemku.